**TÖÖVÕTULEPING nr**

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab alusel RMK kinnisvaraosakonna , ühelt poolt,

ja edaspidi **töövõtja**, keda esindab [Vali sobiv] alusel teiselt poolt,

ja edaspidi **töövõtja,** teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,** alljärgnevas:

1. Üldsätted
   1. Lepingu täitmisel lähtuvad pooled:
      1. Eesti Vabariigis kehtivatest õigusaktidest ja nende alusel kehtestatud alamaktidest;
      2. Dünaamilise hankesüsteemi „Maakorraldustoimingud“ (viitenumber 292952, DHS nr 1-47.3377) piiratud hankemenetluse (viitenumber ) alusdokumentides sätestatud tingimustest ja edukaks tunnistatud pakkumusest.
   2. Lepingul on selle sõlmimise hetkel järgmised lisad:
      1. lisa 1 „Tehniline kirjeldus“;
      2. lisa 2 „Tööde nimekiri“.
   3. Leping jõustub selle allakirjutamisest poolte poolt ja kehtib kuni pooled on oma lepingulised kohustused täielikult täitnud.
2. Lepingu objekt
   1. Lepingu objektiks on katastrimõõdistamise ja piiride tähistamise tööd lisas 2 loetletud tööde osas, edaspidi tööd.
   2. Tööna käsitletakse kõiki tegevusi ja toiminguid, sh lepingus nimetamata tegevusi ja toiminguid, mis on vajalikud lepingus ettenähtud tulemuse saavutamiseks, samuti tööde vastuvõtmiseks vajaliku dokumentatsiooni vormistamisega seotud toiminguid.
3. Tööde teostamine
   1. Tööde teostamisel on töövõtja kohustatud lähtuma kehtivast maakatastriseadusest, maakorraldusseadusest, asjaõigusseadusest, kinnistusraamatu- seadusest, planeerimisseadusest ja muudest lepinguga seotud ja vastavat valdkonda reguleerivatest õigusaktidest, sh eelnimetatud seaduste alusel kehtestatud alamaktidest ning lepingu lisast 1 „Tehniline kirjeldus“.
   2. Töö täitmiseks vajalikud lähtedokumendid (volitused, selgitavad joonised, asendiplaani, maakorraldustoimingu piiriettepaneku vms) teeb tellija poolne esindaja töövõtjale kättesaadavaks töövõtja esindaja e-postile edastamise kaudu.
   3. Töö teostamise tähtaeg on ( kuud lepingu sõlmimisest. Tellija võib töö teostamise tähtaega pikendada kuni 2 kuu võrra juhul, kui esineb mõni alljärgnev asjaolu:
      1. tööd ei olnud võimalik teostada seoses kolmandete isikute poolt põhjustatud viivitustega või;
      2. töö teostamise on muutnud võimatuks või ebamõistlikult keeruliseks tellijast ja töövõtjast mitteolenevad looduslikud olud, mida ei osatud ette näha, ning selliste olude muutumine või nende mõju kõrvaldamine põhjustab viivituse või;
      3. töö teostamine on raskendatud või võimatu töövõtja vastutava tehnilise töötaja haigestumise tõttu ning asendamine ei ole mõistlikult võimalik või põhjendatud.

* 1. Tähtaja pikendamist esile kutsuvate asjaolude kohta esitab töövõtja tellijale omal algatusel ja viivitamatult kogu tellija poolt vajaminevaks peetava teabe (v.a töötaja eraelulised andmed) ja asjakohased selgitused.
  2. Pärast teostatud töö katastripidaja poolt nõuetele vastavaks tunnistamist esitab töövõtja tellijale allkirjastamiseks tööde üleandmise-vastuvõtmise akti. Üleandmise-vastuvõtmise akt peab olema digitaalselt allkirjastatud ja sisaldama järgmisi andmeid: töövõtulepingu sõlmimise kuupäev ja number, teostatud töö kirjeldus koos koha-aadressi ja katastritunnusega, katastripidaja kandeotsuse/nõude kuupäev, hind käibemaksuta ja hind käibemaksuga, lepingu poolte (töövõtja ja tellija) rekvisiidid ja esindajate allkirjaväljad. Mõlemapoolselt allkirjastatud akt on arve esitamise aluseks.

1. **Lepingu maksumus ja tasumine**
   1. Lepingu maksumus kokku on (eurot. Lepingu maksumus koos käibemaksuga on (eurot.
   2. Tellija ei ole kohustatud tellima töid punktis 4.1 sätestatud mahus. Tellija võib tööde nimekirjas teha muudatusi (peatada tellimus, anda uus tähtaeg, loobuda tellimusest või asendada/muuta nimekirjas sarnase mahuga töid) kuni 10% ulatuses. Lepingu lõplik maksumus kujuneb vastavalt reaalselt tellitud ja osutatud töödele.
   3. Tellija tasub töövõtja poolt esitatud arve alusel. Arve kuulub tasumisele 15 (viieteistkümne) tööpäeva jooksul arve esitamise päevale järgnevast tööpäevast arvates. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Arvel peab olema tööde üleandmise-vastuvõtmise akti number ja RMK poolse tööde vastuvõtja nimi.
2. Poolte õigused ja kohustused
   1. Töövõtja kohustub:
      1. täitma lepingut nõuetekohaselt ja teostama töid vastavalt lepingule ja kehtivatele õigusaktidele;
      2. tagama tööde teostamisel vajaliku kvalifikatsiooniga tööjõu kasutamise kogu lepingu kehtivuse jooksul;
      3. kasutama lepingu nõuetekohaseks täitmiseks vajaminevat riist- ja tarkvara;
      4. teavitama tellijat kohe asjaoludest, mis takistavad tööde lepingule vastavat või tähtaegset täitmist ning küsima tellijalt informatsiooni ja juhiseid edasiseks käitumiseks;
      5. esitama igakuiselt, iga kuu esimeseks tööpäevaks, aruande pooleliolevate tööde teostamise seisust;
      6. kõrvaldama katastripidaja määratud tähtaja jooksul toimikus tuvastatud puudused, mis takistavad kande tegemist. Kui määratud tähtaja jooksul ei ole töövõtjal võimalik puudusi kõrvaldada, on ta kohustatud tekkinud takistustest viivitamata teavitama tellijat;
      7. kinnitama tellimuse kättesaamist või korraldama lepingule alla kirjutamise 3 (kolme) tööpäeva jooksul arvates tellimuse või lepingu alla kirjutamiseks saamisest;
      8. hoidma konfidentsiaalsena kõik seoses lepingu täitmisega teatavaks saanud isikuandmed, samuti usalduslikud ning ärisaladusteks peetavad andmed ja kasutama neid ainult lepingu täitmiseks, hoidma saladuses ja mitte neid edastama kolmandatele isikutele, keda töövõtja ei kasuta lepingu täitmisel, ning tagama, et nimetatud kohustust järgivad ka kõik isikud, keda töövõtja kasutab lepingu täitmisel (konfidentsiaalsuskohutus). Konfidentsiaalsed andmed on andmed, millele tellija on eraldi viidanud kui konfidentsiaalsetele. Konfidentsiaalsuskohutus kehtib ka peale lepingu lõppemist või lõpetamist;
      9. isikuandmete töötlemisel täitma lisaks punktis 5.1.8 sätestatule lepingu lisas 3 „Isikuandmete töötlemise nõuded volitatud töötlejale“ sätestatud nõudeid;
      10. suhtlema tellijaga eesti keeles.
   2. Töövõtjal on õigus:
      1. saada tellijalt tööde teostamiseks vajalikku informatsiooni ja juhiseid;
      2. teha tellijale ettepanekuid tööde sisu täiendamiseks ja täpsustamiseks, esitades selle kohta omapoolsed kirjalikud põhjendused, mille tellija peab läbi vaatama ja otsuse vastu võtma 10 (kümne) tööpäeva jooksul alates vastava ettepaneku saamisest;
      3. saada teostatud tööde eest tasu vastavalt lepingus sätestatud tingimustele ja korrale.
   3. Tellija kohustub:
      1. tasuma lepingu tingimustele vastavate tööde eest vastavalt töövõtja poolt esitatud arvetele.
   4. Tellijal on õigus:
      1. saada informatsiooni tööde teostamise aja ja seisu kohta ning teostada jooksvat kontrolli töövõtja poolt tehtavate tööde vastavuse kohta punktis 3 sätestatud tingimustele;
      2. kasutada lepingust ja seadusest tulenevaid õiguskaitsevahendeid;
      3. juhul, kui töövõtja on lepingut korduvalt (vähemalt kolmel korral) oluliselt rikkunud, öelda leping töövõtjaga üles;
      4. juhul, kui töövõtja on täitnud punktis 5.1.4 sätestatud kohustuse, määrata tööde teostamiseks teise tähtaja kui punktis 3.3. sätestatud.
3. **Poolte vastutus**
   1. Kui töövõtja ei teosta töid lepingus sätestatud tähtpäevaks või ei kõrvalda puudusi tähtaegselt, võib tellija teostamata tööde või puudustega esitatud tööde osas nõuda leppetrahvi 20 % (kakskümmend protsenti) konkreetse töö maksumusest või taganeda tellimusest või lepingust. Leppetrahvi võrra võib tellija vähendada lepingu alusel tellitavate teiste tööde eest tasumisele kuuluvat summat.
   2. Töövõtja kohustub täies ulatuses hüvitama lepingu mittekohase täitmisega tellijale põhjustatud kahju.
   3. Kui tellija ei tasu lepingu alusel teostatud tellija poolt vastuvõetud tööde eest punktis 4.3 nimetatud tähtaja jooksul, kohustub tellija maksma töövõtjale viivist 0,15% (null koma viisteist protsenti) tasumata summalt iga maksmisega viivitatud päeva eest.
   4. Alltöövõtjate kasutamise korral jääb lepingu nõuetekohase täitmise eest vastutavaks isikuks töövõtja.
4. **Poolte esindajad ja kontaktandmed**
   1. Tellija esindaja lepingu täitmisel on RMK kinnisvaraosakonna tel e-post .
   2. Töövõtja esindaja lepingu täitmisel on tel e-post
5. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kätte saaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
6. **Lepingu lõppemine ja lõpetamine** 
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellijal on käesolevast lepingust õigus taganeda või see üles öelda juhul, kui:
      1. töövõtja ei asu õigeaegselt tööle;
      2. tellija teeb töid niivõrd aeglaselt, et nende lõpetamine punkt 3.3 toodud tähtajaks muutub ilmselt võimatuks;
      3. töid ei tehta ilmselt nõuetekohaselt;
      4. kui töövõtjal või tema töötajatel või alltöövõtjatel, kes töid teevad, puudub õigusaktides nõutud kehtiv tegevuslitsents katastrimõõdistamise teenuse osutamiseks, s.h kui pädev asutus teeb töövõtjale või lepingu täitmisel kasutava isiku suhtes tegevuslitsentsi kehtetuks tunnistamise või kehtivuse peatamise otsuse.
   3. Juhul, kui tellija taganeb ühepoolselt käesolevast lepingust või ütleb selle üles, on ta kohustatud maksma töövõtja tasust proportsionaalselt tehtud töödele vastava osa.
   4. Tellijal ei ole õigust ühepoolselt käesolevast lepingust taganeda ega seda üles öelda, välja arvatud seaduses sätestatud juhtudel.
7. **Vääramatu jõud**
   1. Pooled ei vastuta lepinguga võetud kohustuste täitmise eest juhul, kui nende täitmine osutub võimatuks pooltest mitteolenevatel ja nende tahtele mittealluvatel põhjustel (vääramatu jõud) nagu loodusõnnetused, sõjaolukord, riigi- ja valitsusorganite otsused, mis teevad võimatuks lepinguliste kohustuste täitmise juhul, kui see puudutab ühte poolt või kõiki pooli.
   2. Pooled kohustuvad viivitamatult kirjalikult teatama teistele pooltele vääramatu jõu asjaolude ilmnemisest, samuti lakkamisest, kusjuures ükski pool ei oma õigust rahaliste kompensatsioonide sissenõudmiseks teistelt pooltelt.
8. **Lõppsätted**
   1. Lepingu tingimusi ja selle lisasid saab muuta poolte kirjalikul kokkuleppel ja kooskõlas kehtivate õigusaktidega.
   2. Juhul, kui muudetakse õigusakte, millest tulenevad lepingus ja selle lisades kirjeldatud nõuded tööde teostamiseks, on pooltel õigus muuta lepingut ja selle lisasid, et viia leping ja selle lisad kehtiva õigusega kooskõlla.
   3. Pooltevahelised lepinguga seotud teated peavad olema esitatud kirjalikus vormis, välja arvatud juhul, kui sellised teated on informatsioonilise iseloomuga, mille edastamisel teisele poolele ei ole õiguslikku tagajärge. Informatsioonilist teadet võib edastada telefoni teel või kirjalikku taasesitamist võimaldavas vormis.
   4. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   5. Poolte kokkuleppel võib lepingu igal ajal lõpetada.
   6. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   7. Leping on allkirjastatud digitaalselt ja kehtib 12 kuud alates sõlmimisest.

**Poolte andmed ja allkirjad**

**Tellija Töövõtja**

Riigimetsa Majandamise Keskus

Registrikood 70004459 Registrikood

Mõisa/3, Sagadi küla, Haljala vald,

45403 Lääne-Viru maakond Tel

Tel 676 7500 E-post

E-post rmk@rmk.ee

(allkirjastatud digitaalselt) (allkirjastatud digitaalselt)